ಝುವೋ ವೆನ್‌ಜುನ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಝುವೋ ವೆನ್‌ಜುನ್ (卓文君) (ಕ್ರಿ.ಪೂ. 175–121) ಅವರು ಪಶ್ಚಿಮ ಹಾನ್ ವಂಶದ ಚೀನಾದ ಪ್ರಸಿದ್ಧ ಕವಯತ್ರಿಯಾಗಿದ್ದರು.

ಅವರ ಪ್ರಸಿದ್ಧ ಕೃತಿಗಳಲ್ಲಿ ಬಾಯಿ ಟೌ ಯಿನ್ (ವೃದ್ಧಾಪ್ಯದ ಗೀತೆ), ಜುಬಿ ಶು (ವಿದಾಯ ಪತ್ರ) ಮತ್ತು ಯುವಾನ್ಲಾಂಗ್ ಶಿ (ಪತಿಯ ವಿರುದ್ಧದ ಕವನ) ಸೇರಿವೆ. ಆದಾಗ್ಯೂ, ಕೆಲವು ಪಂಡಿತರು ಈ ಕೃತಿಗಳ ಲೇಖಕತ್ವವನ್ನು ಪ್ರಶ್ನಿಸುತ್ತಾರೆ.

 ಜೀವನಚರಿತ್ರೆ 
ಝುವೋ ವೆನ್‌ಜುನ್ ಸಿಚುವಾನ್ ಪ್ರಾಂತ್ಯದ ಝುವೋ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಝುವೋ ವಾಂಗ್ಸುನ್. ಅವರು ಉನ್ನತ ಶಿಕ್ಷಣ ಪಡೆದಿದ್ದು, ವಿಶೇಷವಾಗಿ ಸಂಗೀತ ಮತ್ತು ಕಾವ್ಯದಲ್ಲಿ ಪರಿಣತಿ ಹೊಂದಿದ್ದರು. ಹದಿನಾರು ವಯಸ್ಸಿನಲ್ಲಿ ವಿವಾಹವಾದರೂ, ಶೀಘ್ರದಲ್ಲೇ ವಿಧವೆಯಾಗಿದ್ದು, ಪೋಷಕರ ಮನೆಗೆ ಮರಳಿದರು.

ಪ್ರಸಿದ್ಧ ಕವಿ ಮತ್ತು ಸಂಗೀತಗಾರ ಸಿಮಾ ಕ್ಸಿಯಾಂಗ್ರು ಅವರು ಚೆಂಗ್ಡು ನಲ್ಲಿ ತಂಗಿದ್ದಾಗ ಝುವೋ ಕುಟುಂಬದ ಮನೆಗೆ ಆಹ್ವಾನಿತರಾದರು. ಅವರು ಕಿನ್ ವಾದ್ಯವನ್ನು ವಾದಿಸುವುದನ್ನು ಕಂಡ ಝುವೋ ವೆನ್‌ಜುನ್ ಅವರಲ್ಲಿ ಪ್ರೀತಿಪಟ್ಟರು ಮತ್ತು ಅವರೊಂದಿಗೆ ಓಡಿಹೋದರು. ಈ ವಿಷಯಕ್ಕೆ ಕೋಪಗೊಂಡ ಅವರ [[ತಂದೆ[]ಆರ್ಥಿಕ ಸಹಾಯವನ್ನು ನಿರಾಕರಿಸಿದರು. ಪತಿಯ ಕುಟುಂಬ ಶ್ರೀಮಂತವಾಗಿರದ ಕಾರಣ ದಂಪತಿಗಳು ಬಡತನದಲ್ಲಿ ಬದುಕಬೇಕಾಯಿತು. ಝುವೋ ವೆನ್‌ಜುನ್ ಒಂದು ಮದ್ಯದ ಅಂಗಡಿ ಆರಂಭಿಸಿದರು. ತನ್ನ ಮಗಳು ಸರಳ ಮದ್ಯ ಮಾರಾಟಗಾರ್ತಿಯಾಗಿರುವುದಕ್ಕೆ ನಾಚಿಕೆಯಾದ ತಂದೆ ನಂತರ ಅವರಿಗೆ ಹಣ ಮತ್ತು ಸೇವಕರನ್ನು ನೀಡಿದರು.

ನಂತರ ಹಾನ್ ಸಾಮ್ರಾಟ ವು ಅವರಿಗೆ ಸಿಮಾ ಷಿಯಾಂಗ್‌ರು ಅವರ ಪ್ರತಿಭೆ ತಿಳಿದು, ಅವರನ್ನು ರಾಜಧಾನಿಯಲ್ಲಿ ಅಧಿಕೃತ ಹುದ್ದೆಗೆ ನೇಮಿಸಿದರು. ಅಲ್ಲಿ ಸಿಮಾ ತಮ್ಮ ಪತ್ನಿಯಿಂದ ದೂರವಿದ್ದು, ಇನ್ನೊಂದು ಉಪಪತ್ನಿಯನ್ನು ಸ್ವೀಕರಿಸುವ ಉದ್ದೇಶದ ಪತ್ರವನ್ನು ಬರೆದರು. ಇದರಿಂದ ದುಃಖಗೊಂಡ ಝುವೋ ವೆನ್‌ಜುನ್ ದೀರ್ಘ ಕವನದ ಮೂಲಕ ಪ್ರತಿಕ್ರಿಯಿಸಿದರು. ಆ ಕವನ ಸಿಮಾ ಅವರನ್ನು ಆಳವಾಗಿ ಸ್ಪರ್ಶಿಸಿ, ಅವರು ತಮ್ಮ ನಿರ್ಧಾರವನ್ನು ತ್ಯಜಿಸಿ ಪತ್ನಿಯೊಂದಿಗೆ ಮರುಸಂಗಮಿಸಿದರು. ಅವರು ವೃದ್ಧಾಪ್ಯವರೆಗೆ ಒಟ್ಟಿಗೆ ಜೀವನ ನಡೆಸಿದರು. ಸಿಮಾ ನಿಧನರಾದ ನಂತರ ಝುವೋ ವೆನ್‌ಜುನ್ ಅವರ ಸ್ಮರಣಾರ್ಥ ಶೋಕಗೀತೆಯನ್ನು ರಚಿಸಿದರು.

 ಜನಪ್ರಿಯ ಸಂಸ್ಕೃತಿಯಲ್ಲಿ 

2004ರ ಚೀನಾದ ದೂರದರ್ಶನ ಧಾರಾವಾಹಿ ಫೆಂಗ್ ಕಿಯು ಹುವಾಂಗ್ನಲ್ಲಿ ಅವರನ್ನು ಪಾರ್ಕ್ ಸಿ-ಯೆಯಾನ್ ಅವರು ಅಭಿನಯಿಸಿದ್ದಾರೆ.

 ಉಲ್ಲೇಖಗಳು 

ವರ್ಗ:ಚೀನಾದ ಮಹಿಳಾ ಕವಯತ್ರಿಯರು
ವರ್ಗ:ಕ್ರಿ.ಪೂ. 2ನೇ ಶತಮಾನದ ಚೀನಾದ ಮಹಿಳಾ ಲೇಖಕರು
ವರ್ಗ:ಕ್ರಿ.ಪೂ. 2ನೇ ಶತಮಾನದ ಚೀನಾದ ಕವಿಗಳು
ವರ್ಗ:ಚೆಂಗ್ಡುವಿನ ಲೇಖಕರು
ವರ್ಗ:ಸಿಚುವಾನ್‌ನ ಕವಿಗಳು